PATVIRTINTA

Jonavos pradinės mokyklos

direktoriaus 2022 m. sausio 11 d.

įsakymu Nr.V1-6

JONAVOS PRADINĖS MOKYKLOS

2022-2024 METŲ KORUPCIJOS PREVENCIJOS PROGRAMA

I SKYRIUS

BENDROSIOS NUOSTATOS

1. Jonavos pradinės mokyklos (toliau – mokyklos) korupcijos prevencijos tvarkos aprašas (toliau – Tvarkos aprašas) nustato korupcijos prevencijos tikslą, uždavinius bei principus, korupcijos prevencijos priemones, korupcijos prevencijos proceso organizavimą, įgyvendinimą ir kontrolę.

2. Aprašo tikslas – užtikrinti efektyvų korupcijos prevencijos vykdymo procesą mokykloje.

3. Tvarkos apraše vartojamos sąvokos:

3.1. Korupcija – bet koks asmenų, dirbančių mokykloje elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;

3.2. Korupcijos prevencija – korupcijos priežasčių, sąlygų atskleidimas ir šalinimas sudarant bei įgyvendinant atitinkamų priemonių sistemą, taip pat poveikis asmenims siekiant atgrasyti nuo korupcinio pobūdžio nusikalstamų veikų darymo.

3.3. Korupcinio pobūdžio nusikalstamos veikos – kyšininkavimas, papirkimas, kitos nusikalstamos veikos. Veikos tiesiogiai arba netiesiogiai susijusios su asmeninės naudos siekimu sau ar kitiems asmenims: piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų ar matavimo priemonių suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, kišimasis į mokyklos veiklą, kai tokių veikų padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą, ir kitos nusikalstamos veikos.

3.4. Korupcijos rizikos veiksniai – priežastys, sąlygos, įvykiai, aplinkybės, dėl kurių gali pasireikšti korupcijos rizika.

3.5. Antikorupcinis švietimas – tai veikla, kuria siekiama mažinti korupcijos pasireiškimo tikimybę, ugdant mokyklos bendruomenės narių skaidrumo nuostatas, sąmoningas vertybes, atsakomybę ir pilietiškumą. Akcentuojama sąžiningumo visuomenėje svarba ir nauda, teikiant žinias apie korupcijos pasireiškimo keliamas rizikas visuomenės gerovei ir valstybės saugumui, nesitaikstančio su korupcijos apraiškomis ir siekiančio jas šalinti piliečio pozicijos formavimas.

3.6. Kitos Tvarkos apraše vartojamos sąvokos suprantamos taip, kaip jos apibrėžtos Lietuvos Respublikos korupcijos prevencijos įstatyme.

II SKYRIUS

KORUPCIJOS PREVENCIJOS TIKSLAI IR UŽDAVINIAI

4. Korupcijos prevencijos tikslai:

4.1 teisinėmis, organizacinėmis ir socialinėmis priemonėmis įdiegti veiksmingą korupcijos prevencijos sistemą bei procedūras;

4.2. siekti mažinti korupcijos pasireiškimo galimybių atsiradimą;

4.3. ugdyti jaunų žmonių antikorupcines nuostatas, nepakančią korupcijos augimui pilietinę poziciją.

5. Korupcijos tikslams pasiekti numatomi uždaviniai:

5.1. didinti teisėkūros proceso viešumą ir skaidrumą;

5.2. užtikrinti efektyvų numatytų priemonių įgyvendinimą ir priemonių plano įgyvendinimo administravimą;

5.3. siekti, kad visų sprendimų priėmimo procesai būtų skaidrūs, atviri ir prieinami mokyklos bendruomenei;

5.4. didinti antikorupcinio švietimo sklaidą mokykloje;

5.5. atskleisti ir šalinti galimas korupcijos atsiradimo mokykloje priežastis ir sąlygas;

5.6. supažindinti moksleivius su savivaldos principais ir skatinti juos būti aktyviais visuomenės nariais.

III SKYRIUS

KORUPCIJOS PREVENCIJOS PRINCIPAI

6. Korupcijos prevencija įgyvendinama vadovaujantis šiais principais:

6.1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų bei užtikrinant pagrindinių asmens teisių ir laisvių apsaugą;

6.2. visuotinio privalomumo – korupcijos prevencijos subjektais gali būti visi asmenys;

6.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą;

6.4. pastovumo – korupcijos prevencijos priemonių veiksmingumo užtikrinimas nuolat tikrinant ir peržiūrint korupcijos prevencijos priemonių įgyvendinimo rezultatus bei teikiant pasiūlymus dėl atitinkamų priemonių veiksmingumo didinimo institucijai, kuri pagal savokompetenciją įgaliota įgyvendinti tokius pasiūlymus.

IV SKYRIUS

KORUPCIJOS PREVENCIJOS PRIEMONĖS

7. Mokykloje įgyvendinamos šios korupcijos prevencijos priemonės:

7.1. veiklos sričių, kuriose egzistuoja korupcijos pasireiškimo tikimybė, nustatymas, analizė ir vertinimas;

7.2. korupcijos prevencijos programos sudarymas, vykdymo koordinavimas ir kontrolė;

7.3. korupcijos prevencijos programos viešinimas;

7.4. pranešimų, kitos gautos informacijos apie korupcinio pobūdžio pažeidimus tyrimas

ir vertinimas;

7.5. informavimas ir nustatytų korupcijos atvejų viešinimas.

V SKYRIUS

KORUPCIJOS PREVENCIJOS PRIEMONIŲ ĮGYVENDINIMAS, PRIEŽIŪRA IR

KONTROLĖ

8. Programos ir jos priemonių įgyvendinimo projektą rengia Jonavos pradinės mokyklos asmuo, atsakingas už korupcijos prevenciją.

9. Už konkrečių programos priemonių įgyvendinimą pagal kompetenciją atsako priemonių plane nurodyti vykdytojai.

10. Korupcijos prevenciją ir kontrolę, korupcinių pažeidimų tyrimą atlieka mokyklos vadovo įsakymu sudaryta darbo grupė (toliau – Korupcijos prevencijos darbo grupė).

11. Siekiant užtikrinti efektyvią korupcijos prevenciją, Korupcijos prevencijos darbo grupė einamųjų metu III ketv. atlieka mokyklos veiklos srities korupcijos pasireiškimo tikimybės nustatymo, analizės ir įvertinimo procedūrą.

VI SKYRIUS

BAIGIAMOSIOS NUOSTATOS

12. Tvarkos aprašas keičiamas mokyklos vadovo įsakymu.

13.Už konkrečių Programos priemonių įgyvendinimą atsako priemonių plane nurodyti vykdytojai.

14.Tvarkos aprašas skelbiamas mokyklos interneto svetainėje.

**KORUPCIJOS PROGRAMOS PRIEMONIŲ PLANAS**

|  |  |  |  |  |  |
| --- | --- | --- | --- | --- | --- |
| **Eil Nr** | **Priemonės pavadinimas** | **Tikslas** | **Laukiamas rezultatas** | **Vykdymo**  **laikas** | **Vykdytojas** |
| 1. | Mokinių priėmimą į mokyklą vykdyti vadovaujantis steigėjo nustatyta tvarka. | Mokinių priėmimą į mokyklą vykdyti vadovaujantis steigėjo nustatyta tvarka. | Didinti skaidrumą, mažinti ir šalinti korupcijos prielaidas įstaigoje**.** | Nuolat | Direktorė Birutė Prasauskienė |
| 2. | Parengti ir patvirtinti įstaigos Korupcijos prevencijos programą ir jos įgyvendinimo 2022-2024 m. m. priemonių planą | Mokslo metų eigoje | Įstaigoje parengta programa ir jos įgyvendinimo 2022- 2024 m. priemonių planas | 2022 sausio mėn. | Direktorė Birutė Prasauskienė, atsakinga už korupcijos prevencijos ir kontrolės vykdymą direktorės pavaduotoja ugdymui Rita Dapšienė |
| 3. | Korupcijos prevencijos programos pristatymas ir programą skelbimas mokyklos tinklalapyje www.pradine.jonava.lm.lt | Padėti išvengti korupcijos pasireiškimo atvejus. Informuoti mokyklos bendruomenę apie mokykloje vykdomą antikorupcijos programą | Mokyklos bendruomenė supažindinama su prevencinėmis priemonėmis korupcijos pasireiškimui. | Nuolat | Direktorė Birutė Prasauskienė,  atsakinga už korupcijos prevencijos ir kontrolės vykdymą direktorės pavaduotoja ugdymui Rita Dapšienė |
| 4. | Organizuoti seminarus  ( mokymus) mokyklos darbuotojams antikorupcijos prevencijos temomis | Stiprinti darbuotojų viešųjų ir privačių interesų derinimą. | Mokyklos darbuotojai bus geriau informuoti apie korupcijos prevencijos sistemą ir konkrečias prevencines priemones | 2022 m. | Direktorė  Antikorupcijos komisija |
| 5 | Viešai skelbti mokyklos internetiniame puslapyje informaciją apie laisvas darbo vietas | Užtikrinti skaidrų darbuotojų priėmimą į ugdymo įstaigą |  | Nuolat | Mokyklos direktorė Birutė Prasauskienė |
| 6. | Priimant į darbą vadovautis teisės aktais ir atsižvelgti į pateiktas rekomendacijas, kandidatų nepriekaištingą reputaciją | Užtikrinti skaidrų darbuotojų priėmimą į ugdymo įstaigą | Mokykloje dirbs tie asmenys, kurie turi nepriekaištingą reputaciją ir atitinkantį išsilavinimą | Nuolat | Direktorė Birutė Prasauskienė |
| 7. | Sudaryti galimybę interesantams išreikšti savo nuomonę apie aptarnaujančių mokyklos darbuotojų pagirtiną ar netinkamą elgesį. Sudaryti galimybę interesantams bei kitiems asmenims palikti anoniminius įrašus skundų ir pageidavimų pastabų žurnale. | Išsiaiškinti priežastis ir trūkumus bei skatinti ieškoti būdų, kaip pagerinti paslaugų teikimą | Interesantai galės anonimiškai informuoti mokyklos bendruomenę apie korupcijos atvejus. | Nuolat | Antikorupcijos komisija |
| 8. | Kontroliuoti, ar laiku pateikiamos privačių interesų deklaracijos. | Užtikrinti savalaikį pateikimą |  | Nuolat | Direktorė  Birutė Prasauskienė |
| 9. | Užtikrinti skaidrų PUPP, diagnostinių ir standartizuotų testų organizavimą ir vykdymą | Vykdomas skaidrus PUPP, diagnostinių ir standartizuotų testų organizavimas | Užtikrinamas skaidrumas | Pagal NEC paskelbtas datas | Direktorė  Birutė Prasauskienė |
| 10. | Parengti mokyklos vadovo metinę ataskaitą,  pristatyti mokyklos bendruomenei | Supažindinti mokyklos  bendruomenę | Mokyklos sprendimai atviri, skaidrūs ir prieinami mokyklos bendruomenei | Kovo mėn. | Direktorė |
| 11. | CVPis skelbti viešųjų pirkimų planą bei sudarytas sutartis | Įvardyti, kokia informacija turi būti paskelbta viešai, nustatyti atsakomybę už šios tvarkos procedūrų nesilaikymą ir kt. | Užtikrinamas viešumas | Pagal reikalą | Viešųjų pirkimų komisija |
| 12. | Tarptautinei antikorupcijos dienai  3-4 kl.  akcija  ” Sąžiningai pradėk nuo savęs – šiandien nežiūrėk į draugo sąsiuvinį” . | Akcija skirta atkreipti dėmesį į plintančią korupciją ir 3-4 klasių mokinius mokyti elgtis teisėtai | Ugdoma antikorupcinės nuostatos | gruodžio 9 d. | 3-4 klasių mokytojos |
| 13. | Klasės valandėlės:  Smurto prevencijos programa ”Antras žingsnis”  1 kl.  “Ką daryti, kai nori daikto, kuris tau nepriklauso?”  2 kl.  “Sąžiningumas”  3 kl.  “Kaip atsilaikyti impulsui vogti ?”  3 kl.  “Kaip atsilaikyti impulsui meluoti ?” | Atsispirti impulsyviam elgesiui, išspręsti konfliktus, išspręsti problemas ir suprasti savo elgesio pasekmes. | Ugdoma antikorupcinės nuostatos | Per mokslo metus | 1-3 klasės |
| 14. | Plakatų konkursas  “ Mokinių atsiliepimai apie korupciją”  skirtas Tarptautinei antikorupcijos dienai | Atkreipti dėmesį į korupciją, neigiamas šio reiškinio pasekmes. | Ugdoma antikorupcinės nuostatos | Gruodžio 9 d. | 3 klasių mokytojos |
| 15. | Rašinio konkursas  4 kl.  „Kodėl žmonės būna nesąžiningi?“ | Skatinti nepakantumą korupcijai | Ugdoma nepakanti korupcijai pilietinė pozicija | Gruodžio 9 d. | 4 klasių mokytojos |